钦定古今图书集成/明伦汇编/闺媛典/第286卷 > 皇清十九 > 狄宗仁妻王氏
## 钦定古今图书集成/明伦汇编/闺媛典/第286卷 > 皇清十九 > 狄宗仁妻王氏

按《馀杭县志》：“王氏，诸生狄宗仁妻。年十六归狄，委婉服从，严谨慎密，无疾言遽色。姑沈氏没，遗小姑最幼，氏善抚教之，迨成人遣嫁，凡簪珥衣饰之属，母家所遗，悉索以与之，而又加倍焉。事继姑章氏，一如事沈氏。相夫六十年，敬谨无违。教三子暨诸孙读书，俱克成立。年七十七卒。”